بوز سینه یا دا بوز سینه داغی و یا بوز سینا داغی — زاگرس داغلاریندان بیر داغ اولاراق اورمیه بؤلگه‌سی'نده یئرلشیب. بو داغ ۳۴۸۰ متیر اوجالیغی اولاراق اورمیه شهری‌نین ۵۴ کیلومتیر گونئی‌باتی‌سیندا مرگور قصبه‌سینده یئرلشیب. بوز سینه ایکی بؤیۆک گادار و دیزج چایلارین گؤزو اولاراق داغین باشیندا دائم قار و بوز قویولاری واردیر، ائله کی ایلین تمام آیلاریندا داغین اتگینده اولان اکین یئرلرین سویون یئتیریر. بوز سینه داغی اورمیه بؤلگه‌سینده یئرلشرک اوشنویه بؤلگه‌سینه'ده یاخین‌دیر، بو داغ هابئله ایران'ین تورکیه و عراق اؤلکه‌لری‌ایله مشترک سینیرلارینا دا یاخین‌دیر. بوز سینه داغی قوزئیدن دالامپر داغ داغی ایله و دوغو دان مرگ و زیارت داغی ایله قونشودور.